Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 14.05.2024 nr 10-11/1107 - 1

	
Astangu tn 76 kinnistu ja lähiala detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Astangu tn 76 kinnistu ja lähiala detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel. 
Detailplaneeringu koostamise eesmärk on määrata Astangu tn 76 sihtotstarbeta krundile äri- ja elamumaa sihtotstarve, krundi kasutamise tingimused ja ehitusõigus kuni 3 maapealse ning 1 maa-aluse korrusega äripindadega korterelamute (sh ridaelamute ehitamiseks). Lisaks määratakse üldised maakasutustingimused ja heakorrastuse, haljastuse, parkimise ning tehnovõrkudega varustamise põhimõttelised lahendused.
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavalitsuse korralduse eelnõus (Lisa 1) ja korralduse eelnõu seletuskirjas (Lisa 2) ning detailplaneeringu keskkonnamõju strateegilise hindamise eelhinnangus (Lisa 3). Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP046310.

Lugupidamisega	

	
	
(allkirjastatud digitaalselt)	
Toomas Haidak	
ameti juhataja asetäitja

Lisa:	1. Tallinna Linnavalitsuse korralduse „Astangu tn 76 kinnistu ja lähiala detailplaneering algatamine ning keskkonnamõju strateegilise hindamise algatamata jätmine Haabersti linnaosas“ eelnõu.
2. Tallinna Linnavalitsuse korralduse „Astangu tn 76 kinnistu ja lähiala detailplaneering algatamine ning keskkonnamõju strateegilise hindamise algatamata jätmine Haabersti linnaosas“ seletuskirja eelnõu. 
3. Astangu tn 76 kinnistu ja lähiala detailplaneeringu keskkonnamõju strateegilise hindamise eelhinnang. 	

		

Kärt Talimaa-Eelmaa
640 4771 kart.talimaa-eelmaa@tallinnlv.ee